**Aftale om leverance af jord**

Mellem

*Leverandør, navn og adresse*

(herefter kaldet leverandør)

og

*Modtager, navn og adresse*

(herefter kaldet modtager)

er indgået nærværende aftale om leverance af jord til *modtager* fra *leverandør’s* projekt *xxx*.

**Opgaven**

* Aftalen omfatter leverance af op til *xx* tons *type (muld/intakt/sand eller lign)* jord til modtager’s *(type)-projekt* på *adresse, matrikel og ejerlav* fra leverandør’s *(type)-projekt* på *adresse, matrikel og ejerlav*.
* Aftalen omfatter udelukkende ren jord *eller* Aftalen omfatter både ren og lettere forurenet jord
* Leverandørs leverance er under forudsætning af:
	+ At den leverede jord overholder de gældende kriterier og kan anvises af *opgravningsstedets* kommune.
	+ At *modtagestedets* kommune kan acceptere modtagelsen af jorden
	+ At jorden geotekniske egenskaber overholder de stillede krav:
		- *Ikke indhold af muld*
		- *Vandindholdet må ikke være over xx*
		- *Skal være dokumenteret indbygningsegnet i hht. xx.*
	+ At koordineringen mellem modtagers byggeleder og leverandørens entreprenører forløber på rimelig vis.
* Leverandørs koordinator m.h.t. nærværende aftale er: *Navn, e-mail og tlf.* Entreprenørens kontaktperson er : *navn, e-mail, tlf.*
* Modtagers byggeleder er: *Navn, e-mail og tlf.*
* Hvis en af parterne bliver forhindret i at opfylde sine forpligtelser p.g.a. tidsmæssige forsinkelser, så skal man straks kontakte den anden part med henblik på at minimere konsekvenserne for den anden part.

**Leverandørs ydelser**

* Leverandør vil i uge *xx-xx* levere de ca. *xx* tons jord til modtager. *Muld og vækstlag vil være frasorteret.* Jorden vil blive udlagt i miler på område anvist af modtager.
* Jorden leveres i sættevognstræk eller lastvogn uden kærre efter leverandørens valg. Aflæsning skal ske ved bagtipning.
* Leverandør vil sikre, at den leverede rene jord er dokumenteret ren – d.v.s. overholdende Miljøstyrelsens kvalitetskriterier for ren jord og anvist af *opgravningsstedets* kommune i hht. bestemmelserne i ”Bekendtgørelse om anmeldelse og dokumentation i forbindelse med flytning af jord, BEK nr. 1479 af 12.12.2007”.
* Leverandør vil sikre, at lettere forurenet jord overholder kravene som er angivet i ”Bekendtgørelse om definition af lettere forurenet jord, BEK nr. 554 af 19.05.2010”. Jorden skal endvidere opfylde krav i §19-tilladelsen som indhentes af modtageren.
* Leverandørs entreprenør skal etablere og drive et køreseddelsystem i forbindelse med jordflytning, vejning og aflæsning hos modtager, således at der er overblik over hvor store mængder jord der er flyttet, herunder især lettere forurenet jord.

**Modtagers****ydelser**

* Modtager vil kunne modtage op til *xx* tons jord pr. dag i uge *xx-xx.*
* Modtager foretager evt. omfordeling og indbygning af jorden.
* Modtager indhenter §19-tilladelse til indbygning af lettere forurenet jord, og bekoster og udarbejder dokumentationsrapport i relation hertil.

**Økonomisk grundlag for opgavens løsning**

Der foretages ingen afregning mellem parterne for leverancen af ren jord. Derimod betaler leverandør en afgift på *xx* kr. excl. moms pr. m3 for lettere forurenet jord. Afregning sker på baggrund af køresedler og den forudsatte mængde på den valgte vogntype.

Leverandør afholder udgifter til dokumentation af jorden i hht. jordflytningsbekendtgørelsens forskrifter.

I tilfælde af at der skulle konstateres indhold af forureningskomponenter, som overstiger kvalitetskriterierne for hhv. ren og lettere forurenet jord, ville denne jord ikke blive kørt til modtager. Der vil som udgangspunkt ikke blive leveret anden jord til erstatning for den forurenede.

**Ansvar**

Leverandøren og dennes transportører er ansvarlig for, at den leverede jord miljømæssigt og geoteknisk svarer til den fremlagte dokumentation. Derudover overgår det fulde ansvar for jorden fra leverandør til modtager straks ved aflæsningen. Modtageren har 14 dage til at sikre sig at den fremlagte dokumentation er fyldestgørende og kan derefter ikke gøre regres overfor leverandøren i denne forbindelse.

**Mangler og tvister**

Parterne forpligter sig til at løse eventuelle tvister selv eller ved brug af mediator. Viser det sig umuligt, afgøres tvister af Voldgiftsretten for bygge- og anlægsvirksomhed, København, hvis afgørelser er endelige, ref. AB92 §47.